b'\n_START_ARTICLE_\nBrunmuld\n_START_PARAGRAPH_\nBrunmuld kaldes det brune, terningeagtige tr\xc3\xb8ske, som opst\xc3\xa5r i tr\xc3\xa6er, der er angrebet af cellulose-nedbrydende svampe. Da cellulosen er det hvidt farvede stof i veddet, bliver kun det brunfarvede lignin tilbage. Brunmuld kan fremkaldes af en lang r\xc3\xa6kke svampe, og det er alts\xc3\xa5 ikke noget sikkert symptom p\xc3\xa5, at en bestemt svamp har angrebet veddet._NEWLINE_Da det er cellulosen, som giver veddet dets brudstyrke, f\xc3\xa5r tr\xc3\xa6er med brunmuld spr\xc3\xb8de grene og stammer, som kn\xc3\xa6kker let.'